Iktatószám: 70016- 45 /2016

**ELŐTERJESZTÉS**

A Gazdasági és Városstratégiai Bizottság

2016. június 6 - i ülésére

*Tájékoztatás a Sportház hátsó homlokzati felújításának becsült költségeiről*

A Gazdasági és Városstratégiai Bizottság 59/2016. (II.22.) sz GVB határozatában meghatározottak szerint a Sportház hátsó homlokzati felújításának költségvonzatai az alábbiakban bemutatottak szerint becsülhetők. Külön becslésként került számításra a már felújított Sportház épületrész hátsó homlokzatának, az irodaházi épület hátsó homlokzatának felújítása, továbbá az irodaházi épület egészének felújítási és a színpadtér, a színpadgépészet, a világítástechnika felújítási költségeit is kalkuláltuk.

1. **Felújított Sportház hátsó homlokzatának felújítása:**

A patak parti homlokzaton levő fém szerkezetű füstelvezető- szellőztető nyílás fém szerkezete elrozsdásodott, felújítása nem lehetséges, a nyílászáró résmentes záródása jelenleg sem biztosított, cseréje indokolt. Jelen kialakítás mellett a színpadtérből a lamellák közt erősen látható, a szabadtérbe kilátást engedő rések vannak, ez az épület összességének energetikai jellemzőit súlyos mértékben károsítja. Gyakorlatilag hiába történt meg a Sportház felújítása a színpadtéri határvonalig, a színpadtérben található nyílászáró alkalmatlansága az épület hőtechnikai mutatóit lerontja, a közüzemi költségek nagyságát jelentősen növeli. A károsodott állapotú szellőzőn át a színpadtér belső falazatára bejutó víz miatt a falazatról a vakolat kb. 13 m2 nagyságban leomlott, kopogatással még további meghibásodás tapasztalható, javítása indokolt lenne.

A Sportházi épületrész terméskő burkolatának tisztítása kapcsán megjegyzendő, hogy a terméskő burkolat a felújított részen is csak a szükséges mértékben történt, a mészkő burkolat került teljes mértékben felújításra. A terméskő burkolat minimális pótlásával számoltunk a felújítás során, amennyiben kivitelezéskor a kövek meglazulása lenne tapasztalható, azok megerősítése további forrásokat igényel.

1. **Az irodaházi épület hátsó homlokzatának felújítása:**

Az üzemeltető tájékoztatása szerint leginkább lakossági igény ezen homlokzat helyreállítása. A homlokzaton graffitik és egyéb szennyeződések láthatók. Az irodaházi bejárati ajtó zárszerkezete nem működik, javítása már nem lehetséges, az üzemeltető lakattal zárja az épületet. A homlokzat épülettől független felújítása, egy esetleges későbbi irodaházi épületrészi pályázat során, pályázati kiírás feltételeibe ütközhet.

1. **Irodaházi épületrész teljes felújítása:**

A teljes mértékű felújítás során gyakorlatilag szerkezeti falak megmaradása mellett, minden szerkezet újraépítésére szükség van, a tető héjalása sem megfelelő. Ezen munkafolyamatok elvégzése pályázati forrás bevonásával indokolt.

1. **Színpadi épületrész és pince felújítása:**

Az irodaházi épületrész felújításával egyidejűleg lenne célszerű elvégezni a már elkészült épület felújításból finanszírozási gondok miatt kimaradó színpadi épületrész és pince felújítását is.

1. **Színháztechnika fény és hangtechnika elemeinek kiegészítése:**

A jelenlegi színháztechnika fény és hangtechnika elemeinek kiegészítésére vonatkozik a becslés, ami funkcionális működést megfelelő színvonalon biztosítaná.

|  |  |  |  |  |
| --- | --- | --- | --- | --- |
| 1. **Hátsó homlokzat Sportházi épületrész** | mennyiség | mértékegység | egységár Ft/ mennyiségi egység | összeg ( Ft) |
| terméskő és műkő burkolat é-k homlokzat és é-ny homlokzat elmaradt részének nagynyomású vízzel történő tisztítása, fugajavítása, esetleges kisebb kőpótlása | 238 | m2 | 4.700 . | 1.118.600 |
| vakolt felület színezése | 35 | m2 | 3.200 | 112.000 |
| fém nyílászárók festése | 25 | m2 | 3.500 | 87.500 |
| fém szellőző cseréje | 1 | db | 3.000.000 | 3.000.000 |
| belső hiányzó vakolat pótlása | 20 | m2 | 1.200 | 24.000 |
| színpadtéri javított falazat újrafestése műanyag bázisú, fekete színben 1 rétegben | 130 | m2 | 1.400 | 182.000 |
| állványozás | 280 | m2 | 3.400 | 952.000 |
| esőcsatorna lefolyó 1 db | 10 | fm | 10.400 | 104.000 |
| nyílászáró bádogos szerkezet | 13 | fm | 6.500 | 84.500 |
| bejárat előtti podeszt felújítás | 1 | db | 120.000 | 120.000 |
| összesen nettó: |  |  |  | 5.784.600 |
| **összesen bruttó:** |  |  |  | **7.346.442** |
|  | | | | |
| 1. **Irodaház épület hátsó homlokzata** |  |  |  |  |
| vakolt felület színezése | 245 | m2 | 3.200 | 784.000 |
| Kő lábazat tisztítása | 18 | m2 | 4.700 | 84.600 |
| fa nyílászárók festése | 105 | m2 | 3.500 | 367.500 |
| bejárati ajtó cseréje | 1 | db | 400.000 | 400.000 |
| állványozás | 280 | m2 | 3.400 | 952.000 |
| esőcsatorna lefolyó 2 db | 10 | fm | 10.400 | 208.000 |
| ablak bádogos szerkezetek | 60 | fm | 6.500 | 390.000 |
| fém nyílászárók festése | 11 | m2 | 3.500 | 38.500 |
| műkő felületek tisztítása | 78 | m2 | 4.700 | 366.600 |
| összesen nettó: |  |  |  | 3.591.200   |  |  | | --- | --- | |  |  | |
| **összesen bruttó:** |  |  |  | **4.560.824** |
|  | | | | |
| 1. **Felmérési terv szerinti irodaépület**   **4 szinten felújítása. ( Külső teljes felújítás, belső villamos és gépészeti szerelések , új szociális blokkok )**  Alapterületi nagyság | 1057 | m2 | 225.000 | 237.825.000 |
| **bruttó összeg:** |  |  |  | **302.037.750** |
|  |  |  |  |  |
| 1. **Színpad felújítás és színpad gépészet , pinceszint**   (elmaradt színpad felújítás 290 m2. díszlet-húzók, zsinórpadlás, pinceszint felújítás) |  |  |  | 465.000.000 |
| **bruttó összeg:** |  |  |  | **590.550.000** |
|  |  |  |  |  |
| 1. **Színháztechnika fény és hangtechnika II. ütem,** kiegészítő beruházás |  |  |  | 145.000.000 |
| **bruttó összeg:** |  |  |  | **184.150.000** |

Kérem a Tisztelt Bizottságot, hogy az előterjesztést megtárgyalni, a tájékoztatást elfogadni szíveskedjen.

Szombathely, 2016. május 27.

Lakézi Gábor

osztályvezető

**HATÁROZATI JAVASLAT**

**……/2016. (VI.6.) sz.**

**Gazdasági és Városstratégiai Bizottsági határozat**

A Gazdasági és Városstratégiai Bizottság a 59/2016. (II.22.) sz GVB határozatban meghatározottak szerint a Sportház felújításának költségvonzatairól az előterjesztésben foglaltaknak megfelelően tájékozódott.

A Gazdasági és Városstratégiai Bizottság az előterjesztésben foglalt tájékoztatást elfogadja.

Határidő: azonnal

Felelős: Lakézi Gábor Városüzemeltetési Osztály vezetője